Diari Oficial de la Generalitat Valenciana


Sumari del DOGV 9197, del 19-10-2021 (2021/10237)

RESOLUCIÓ de 5 d'octubre de 2021, del conseller d'Educació, Cultura i Esport i president de l'Institut Valencià de Cultura, per la qual s'autoritza una transferència de crèdits del capítol II al capítol IV i es dota una línia de transferència en el capítol IV, del pressupost de despeses de l'entitat Institut Valencià de Cultura.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9197

Data del DOGV
:   19-10-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/10507


Data del document
:   05-10-2021

Organisme emissor
:   Institut Valencià de Cultura

Tipus de document
:   Resolució

RESOLUCIÓ de 5 d'octubre de 2021, del conseller d'Educació, Cultura i Esport i president de l'Institut Valencià de Cultura, per la qual s'autoritza una transferència de crèdits del capítol II al capítol IV i es dota una línia de transferència en el capítol IV, del pressupost de despeses de l'entitat Institut Valencià de Cultura. [2021/10666]  
D'acord amb la Llei 6/2016, de 15 de juliol, de la Generalitat, del servei públic de radiodifusió i televisió d'àmbit autonòmic de titularitat de la Generalitat, la Corporació Valenciana de Mitjans de Comunicació és l'entitat de dret públic que duu a terme les competències que corresponen a la Generalitat en el disseny i desenvolupament de projectes, la generació de produccions i continguts i la prestació del servei públic audiovisual, amb l'oferta i la difusió dels continguts a través de les actuals i noves tecnologies (article 4.3 d'aquesta llei). En particular, té com a objectiu el suport del desenvolupament del sector i de la indústria audiovisual de la Comunitat Valenciana (article 28.4 Llei 6/2016).  
  
En l'actual situació provocada per la crisi sanitària de la Covid-19, el sector de la cultura s'ha vist afectat de manera significativa amb la disminució d'assistència de públic a les projeccions, exhibicions i representacions culturals. Per tot això es considera especialment necessari en aquest moment la difusió de programes de contingut cultural relacionat amb les competències de l'Institut Valencià de Cultura a través de canals públics de comunicació que arriben a tot el territori de la Comunitat Valenciana. La creació i realització d'aquests programes de contingut cultural incidiran directament en la reactivació econòmica dels sectors audiovisual, escènic i musical, molt afectats a conseqüència de la Covid-19.  
Tant l'Institut Valencià de Cultura com la Corporació Valenciana de Mitjans de Comunicació són entitats de dret públic que s'integren en el sector públic instrumental de la Generalitat i també coincideixen que entre les seues finalitats es troba el foment d'activitats audiovisuals. Però, a diferència de l'Institut Valencià de Cultura, la Corporació Valenciana de Mitjans de Comunicació és l'única entitat de la Generalitat amb la qual es garanteix que les produccions audiovisuals tinguen la difusió que proporciona una cadena de televisió pública d'àmbit autonòmic.  
  
La Corporació Valenciana de Mitjans de Comunicació no compta en aquests moments amb la suficient dotació pressupostària per tal d'afrontar un finançament addicional de produccions audiovisuals, al marge de les ja previstes en el seu pressupost. I d'altra banda, les limitacions legals a les compensacions per al compliment de les seues obligacions de servei públic d'acord amb el seu contracte programa motiven que aquest finançament s'efectue per l'Institut Valencià de Cultura que actualment disposa de crèdit pressupostari en el seu estat de despeses.  
Per tant, mitjançant aquesta resolució s'efectua una modificació en l'estat de despeses de l'Institut Valencià de Cultura per a la dotació d'una línia de transferència que done cobertura a l'aportació dinerària a la Corporació Valenciana de Mitjans de Comunicació, amb l'objectiu de finançar l'adquisició per aquesta última de produccions audiovisuals de contingut cultural relacionat amb les competències de l'Institut Valencià de Cultura, que posteriorment hauran de difondre's a través de la cadena de televisió À Punt.  
Per a dotar aquesta línia de transferència en el capítol IV de l'estat de despeses de l'Institut es requereix prèviament efectuar una transferència de crèdit del seu capítol II al capítol IV.  
De conformitat amb l'article 2.2 de la Llei 38/2003, de 17 de novembre, general de subvencions, aquesta aportació de l'Institut Valencià de Cultura a la Corporació Valenciana de Mitjans de Comunicació no està compresa en l'àmbit d'aplicació d'aquesta norma.  
Vistes les propostes realitzades per la Direcció Adjunta d'Audiovisuals i Cinematografia i de la Direcció General de l'Institut Valencià de Cultura, en les quals es justifica la necessitat d'efectuar aquesta modificació pressupostària amb la finalitat exposada, i vist l'informe favorable de la Direcció General de Pressupostos, resolc autoritzar una modificació pressupostària consistent en:  
  
Primer. Una transferència de crèdit entre capítols interns del pressupost de despeses de l'Institut Valencià de Cultura, en els termes següents:  
- Disminució de la dotació del capítol II del pressupost de despeses per un total de 500.000 ?.  
- Augment de la dotació del capítol IV del pressupost de despeses per un total de 500.000 ?.  
  
Segon. La dotació de la línia de transferència W8591000, «Corporació València de Mitjans de Comunicació», en el capítol IV del pressupost de l'Institut Valencià de Cultura, per import de 500.000 ?, amb l'objectiu de finançar l'adquisició per la Corporació Valenciana de Mitjans de Comunicació de produccions audiovisuals de contingut cultural relacionat amb les competències de l'Institut Valencià de Cultura, que posteriorment hauran de difondre's a través de la cadena À Punt.  
  
  
València, 5 d'octubre 2021.- El conseller d'Educació, Cultura i Esport: Vicent Marzà i Ibáñez.